Hoe Is Sy Naam? (Deel 3) | 4windkoinonia
← Die kragtige “vrye” wil delusie
Hoe Is Sy Naam? (Deel 4) →
In hierdie reeks kyk ons na die “Naam” waarmee die “hele Skrif” mee te doen het. As mens die “Naam” weet van die God wat ook aan Moses verskyn het, dan sal mens ook persoonlik weet of jy die een ware God aanbid, en of jy die stem van die ware Herder kan hoor.
God het inderdaad Moses geantwoord, maar die antwoord is nog vir baie verberg agter verdraaiings en dwalinge, nie net vir die fisiese volk van Israel tot vandag toe nie, maar ook vir hulle wat hulself as “Christen” klassifiseer en beweer dat hulle in Hom glo:
Die God wat met Moses gepraat het se Naam is “Ek is”! Toe Moses na sy mense terugkeer met die boodskap, en dwarsdeur Israel se geskiedenis, het hulle gesukkel om “Ek is” te herken, te erken of te volg. Hulle sukkel vandag nog om die een ware God en Sy Seun se woorde te glo. Ten spyte van fisiese Israel se openlike verwerping van God se woorde en getuienis oor Sy Seun, Jesus Christus, is daar soveel mense wat steeds die fisiese nasie van Israel as die uitverkore volk van God sien. Israel se totale geestelike blindheid oor wie hierdie “Ek is” werklik is, is vir baie sogenamde Christene nie eens ‘n kwessie nie. Dit openbaar dus ook duidelik hierdie Christene se eie geestelike insig. Fisiese Israel is lank reeds uitgewys IN DIE SKRIFTE as die verwerpte volk van God, maar wie steur hulle aan die volgende uitsprake wat neergeskryf is vir ons lering:
Rom 11:7-10 Wat dan? Wat Israel soek, dit het hy nie verkry nie; maar die uitverkorenes het dit verkry en die ander is verhard. 8 Soos geskrywe is: God het hulle gegee ‘n gees van diepe slaap, oë om nie te sien nie en ore om nie te hoor nie, tot vandag toe. 9 En Dawid sê: Laat hulle tafel vir hulle wees ‘n vangnet en ‘n strik en ‘n struikelblok en ‘n vergelding. 10 Laat hulle oë duister word om nie te sien nie, en buig hulle rug vir altyd krom.
Die fisiese Israel is egter nie vir ewig verwerp nie, maar hul geestelike blindheid is slegs ‘n tydelike maatreël van God self afkomstig. God het ‘n plan wat 100% op dreef is vanaf die skepping, ten spyte van die afvalliges wat God se plan beswadder en verwerp. God gaan almal red deur Jesus Christus en Hy gaan 100% suksesvol wees:
God is EERS besig met die klein groep uitverkorene ware gelowiges in Christus wie Hy gaan ‘behou’ (RED)…
Rom 11:1-7 Ek vra dan: Het God miskien sy volk verstoot? Nee, stellig nie! Want ek is ook ‘n Israeliet uit die nageslag van Abraham, van die stam van Benjamin. 2 God het sy volk wat Hy vantevore geken het, nie verstoot nie. Of weet julle nie wat die Skrif in die gedeelte oor Elía sê nie? hoe hy by God optree teen Israel en sê: 3 Here, hulle het u profete gedood en u altare het hulle afgebreek, en ek het alleen oorgebly, en hulle soek my lewe! 4 Maar wat sê die Godspraak aan hom? Ek het vir Myself sewe duisend manne laat oorbly wat die knie voor Baäl nie gebuig het nie. 5 Net so is daar dan ook in die teenwoordige tyd ‘n oorblyfsel, ooreenkomstig die verkiesing van die genade. 6 En as dit deur genade is, dan is dit nie meer uit die werke nie; anders is die genade geen genade meer nie. En as dit uit die werke is, dan is dit nie meer genade nie; anders is die werk geen werk meer nie. 7 Wat dan? Wat Israel soek, dit het hy nie verkry nie; maar die uitverkorenes het dit verkry en die ander is verhard.
Deur hierdie klein groep uitverkorenes uit “elke stam en taal en volk en nasie” wat deur Christus kom, sal God dan EERS die heidinne red en DAARNA diegene wat as fisiese Israel geassosieer wil word:
Rom 11:11-15 Ek vra dan: Het hulle [fisiese Israel] miskien gestruikel om te val? Nee, stellig nie! Maar deur hulle val het die saligheid tot die heidene gekom om hulle jaloers te maak. 12 En as hulle val die rykdom van die wêreld is en hulle tekort die rykdom van die heidene, hoeveel te meer sal hulle volheid dit nie wees nie! 13 Want aan julle heidene sê ek: Vir sover as ek ‘n apostel van die heidene is, verheerlik ek my bediening 14 as ek tog maar net my eie volk jaloers kan maak en sommige uit hulle kan red! 15 Want as hulle verwerping die versoening van die wêreld is, wat sal hulle aanneming anders wees as lewe uit die dode?
Eseg 16:55 (AOV) En jou susters, Sodom met haar dogters, sal na hulle vorige toestand terugkeer; en Samaría met haar dogters sal na hulle vorige toestand terugkeer; en jy met jou dogters sal na julle vorige toestand terugkeer.
Eze 16:55 KJV When thy sisters, Sodom and her daughters, shall return to their former estate, and Samaria and her daughters shall return to their former estate, then thou and thy daughters shall return to your former estate.
Fisiese Israel en die heidinne is VERHARD om nie die “Ek is” te aanvaar nie. Geen skepsel kan egter sy eie hard “verhard” of ‘versag’ nie:
Toe Jesus in vlees op die aarde gewandel het, het baie fisiese Jode in Hom begin glo:
Hulle was egter nog vol godsdiens-hoogmoed, omdat hulle geglo het dat hulle die sogenaamde uitverkore volk van God was. Hierdie hoogmoed is vandag nog in Jode en baie Christene teenwoordig. In hul geestelike blindheid glo hulle dat hulle beter is as ander, en ook as gevolg van hul eie “vrye” wil en “vrye” keuses wat so goed is (hul eie goeie werke). Hulle glo hulle is nie so sondig soos ander mense nie. Om die waarheid te sê, hierdie hoogmoed kom voor in alle menslike godsdienste en aardse tradisies. Mense, oor die algemeen, kan nie hul eie sondige toestand raaksien nie. Ons aardse natuurlike mens kan nie sien dat dieselfde slegtigheid in ons almal voorkom nie. Paulus het ook maar swaar gesluk aan hierdie waarheid:
Mense kan nie sien dat hulle uitverkoopte slawe van sonde is nie. Net soos fisiese Israel tydens Jesus se dae op aarde, baklei ons aardse “mens van sonde” teen die waarheid dat slegs die enigste Verlosser, Jesus Christus, ons kan vrymaak van die sonde in sy totaliteit!!!!
Toe die Jode spog met hulle fisiese afkoms en hul aardse vryheid, toe moes Jesus hulle die doodskoot gee deur die volgende woorde uit te spreek wat gewys het dat hulle, of hul voorvaders, nog nooit die ware “Ek is” en Sy Woorde ten volle geken het nie:
In plaas daarvan om te buig voor die waarheid, tel mense tot vandag toe hul stene op om die ware “Ek is” en Sy volgelinge te dood omdat Sy Woord geen plek in hulle het nie. Ons aardse “mens van sonde” volg net sy vader…
Joh 8:43-47 Waarom ken julle my spraak nie? Omdat julle na my woord nie kan luister nie. 44 Julle het die duiwel as vader, en die begeertes van julle vader wil julle doen. Hy was ‘n mensemoordenaar van die begin af en staan nie in die waarheid nie, omdat daar in hom geen waarheid is nie. Wanneer hy leuentaal praat, praat hy uit sy eie, omdat hy ‘n leuenaar is en die vader daarvan. 45 Maar omdat Ek die waarheid spreek, glo julle My nie. 46 Wie van julle oortuig My van sonde? En as Ek die waarheid spreek, waarom glo julle My nie? 47 Die wat uit God is, luister na die woorde van God. Daarom luister julle nie, omdat julle nie uit God is nie.